**DOKUMENTACIJA ZA NADMETANJE**

**Auto Arbanas d.o.o.**

**Sisačka 45**

**10410 Velika Gorica**

**NABAVA RADOVA**

**Evidencijski broj nabave: 01/2016**

**Rekonstrukcija i poboljšanje poslovnog razvoja Auto Arbanas d.o.o.**

**Financirano iz poziva: Izgradnja proizvodnih kapaciteta MSP i ulaganje u opremu**

**SADRŽAJ**

[**1.** **OPĆE INFORMACIJE O NABAVI** 4](#_Toc459203412)

[**1.1.** **Podaci o Naručitelju** 4](#_Toc459203413)

[**1.2.** **Evidencijski broj nabave** 4](#_Toc459203414)

[**1.3.** **Sukob interesa** 4](#_Toc459203415)

[**1.4.** **Vrsta postupka nabave i vrsta ugovora** 4](#_Toc459203416)

[**2.** **PODACI O PREDMETU NABAVE** 5](#_Toc459203417)

[**2.1.** **Opis predmeta nabave** 5](#_Toc459203418)

[**2.2.** **Opis i oznaka grupa predmeta nabave** 5](#_Toc459203419)

[**2.3.** **Procijenjena vrijednost** 6](#_Toc459203420)

[**2.4.** **Količina predmeta nabave** 6](#_Toc459203421)

[**2.5.** **Mjesto izvođenja radova** 6](#_Toc459203422)

[**2.6.** **Početak i rok za izvođenje radova** 6](#_Toc459203423)

[**3.** **RAZLOZI ISKLJUČENJA PONUDITELJA** 6](#_Toc459203424)

[**4.** **UVJETI I DOKAZI KVALIFIKACIJE PONUDITELJA:** 7](#_Toc459203425)

[**4.1.** **Pravna i poslovna sposobnost** 7](#_Toc459203426)

[**4.2 Financijska sposobnost** 8](#_Toc459203427)

[**4.3 Tehnička i stručna sposobnost** 8](#_Toc459203428)

[**5.** **PONUDA** 9](#_Toc459203429)

[**5.1** **Sadržaj ponude:** 9](#_Toc459203430)

[**5.2** **Izrada ponude** 9](#_Toc459203431)

[**5.3** **Način dostave ponude** 10](#_Toc459203432)

[**5.4** **Alternativne** **ponude** 10](#_Toc459203433)

[Alternativne ponude nisu dopuštene. 10](#_Toc459203434)

[**5.5** **Izmjena ponude i povlačenje ponude** 10](#_Toc459203435)

[**5.6** **Cijena ponude** 11](#_Toc459203436)

[**5.7** **Rok valjanosti ponude** 11](#_Toc459203437)

[**6.** **KRITERIJ ODABIRA** 11](#_Toc459203438)

[**7.** **ZAPRIMANJE I OTVARANJA PONUDA** 12](#_Toc459203439)

[**8.** **PREGLED I OCJENA PONUDE** 12](#_Toc459203443)

[Naručitelj može poništiti postupak ako: 13](#_Toc459203444)

[**8.1** **Rok za donošenje Odluke o odabiru** 13](#_Toc459203445)

[**9.** **OSTALE ODREDBE** 13](#_Toc459203446)

[**9.1** **Zajednica ponuditelja** 13](#_Toc459203447)

[**9.2** **Podizvoditelji** 14](#_Toc459203448)

[**9.3** **Jamstva** 14](#_Toc459203449)

[**9.4** **Predstavka** 15](#_Toc459203450)

[**9.5** **Rok, način i uvjeti plaćanja** 15](#_Toc459203451)

[**Prilog I.a Ponudbenom listu – Podaci o članovima zajednice ponuditelja** 18](#_Toc459203452)

[**Prilog I.b Ponudbenom listu – Podaci o podizvoditelju/ima** 19](#_Toc459203453)

**DODACI**

1. **OPĆE INFORMACIJE O NABAVI**
2. **Podaci o Naručitelju**

Naziv: Auto Arbanas d.o.o.

Adresa: Sisačka 45, 10 410 Velika Gorica

OIB: 98352441242

PDV ID broj: HR98352441242

Telefon: +385 1 6222-036

Telefaks: +385 1 6224-033

Web: [www.arbanas.mazda.hr](http://www.arbanas.mazda.hr)

E-mail adresa: [drago@mazda-arbanas.hr](mailto:drago@mazda-arbanas.hr)

**Kontakt osoba:**

Drago Arbanas

Telefon: +385 91 2010-365

E-mail: [drago@mazda-arbanas.hr](mailto:drago@mazda-arbanas.hr)

Nabava se provodi temeljem :

1. Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014-2020 (NN 92/14)
2. Zajedničkih nacionalnih pravila, koje je donijelo Ministarstvo regionalnoga razvoja i fondova Europske unije u skladu sa Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj, Priloga 4 - Postupci nabave za osobe koji nisu obveznici Zakona o javnoj nabavi (prilog Ugovora o dodjeli bespovratnih sredstava koji su financirani iz strukturnih fondova i Kohezijskog fonda EU u sklopu programa 2014.-2020.)
3. **Evidencijski broj nabave**

01/2016

1. **Sukob interesa**

Popis gospodarskih subjekata s kojima je naručitelj u sukobu interesa temeljen na načelu izbjegavanja sukoba interesa kako je definiran Postupcima nabave u sklopu Poziva „Izgradnja proizvodnih kapaciteta MSP i ulaganje u opremu“ (referentni broj poziva KK.03.2.1.01):

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

1. **Vrsta postupka nabave i vrsta ugovora**

Sukladno Prilogu 4. Postupci nabave za osobe koje nisu obveznici Zakona o javnoj nabavi Poziva „Izgradnja proizvodnih kapaciteta MSP i ulaganje u opremu“ (referentni broj poziva KK.03.2.1.01.) stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Obavijesti o nabavi na internetskoj stranici [www.strukturnifondovi.hr](http://www.strukturnifondovi.hr), odnosno na pripadajućoj podstranici nabava za neobveznike javne nabave.

Auto Arbanas d.o.o. objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici [www.strukturnifondovi.hr](http://www.strukturnifondovi.hr) i na vlastitoj internetskoj stranici [www.arbanas.mazda.hr](http://www.arbanas.mazda.hr).

Sklapa se ugovor o javnoj nabavi radova.

**1.5. Objašnjenja i izmjene dokumentacije za nadmetanje**

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, a Naručitelj će odgovor staviti na raspolaganje putem web stranica [www.strukturnifondovi.hr](http://www.strukturnifondovi.hr) i [www.arbanas.mazda.hr](http://www.arbanas.mazda.hr) bez otkrivanja identiteta gospodarskog subjekta.
2. Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom šestog (6) dana prije dana u kojem ističe rok za dostavu ponuda.
3. Zahtjev je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda.
4. Ako iz bilo kojeg razloga pojašnjenje nije objavljeno najkasnije tijekom šestog dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.
5. Tijekom roka za dostavu ponuda, Naručitelj može iz bilo kojeg razloga izmijeniti i/ili dopuniti Dokumentaciju za nadmetanje. Eventualne izmjene/dopune dokumentacije za nadmetanje bit će stavljene na raspolaganje putem internetske adresa [www.arbanas.mazda.hr](http://www.arbanas.mazda.hr) i putem internetske stranice [www.strukturnifondovi.hr](http://www.strukturnifondovi.hr). Eventualne izmjene/dopune Dokumentacije za nadmetanje bit će objavljene najkasnije tijekom petog (5) dana prije dana u kojem ističe rok za dostavu ponuda.
6. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja Dokumentacije za nadmetanje te poziva ponuditelje da redovito prate objave na stranici naručitelja.
7. **PODACI O PREDMETU NABAVE**
8. **Opis predmeta nabave**

Rekonstrukcija i dogradnja objekta za potrebe proširenja salona na lokaciji Velika Gorica, Sisačka ulica 45, k.č.br.5332, k.o. Velika Gorica, Republika Hrvatska.

Izvođenje građevinsko-obrtnih radova, hidrantske mreže, vodovoda i kanalizacije, izgradnja pristupne ceste, manipulativnih površina, parkirališta i odvodnje s prometnica.

Radovi će se izvršiti sukladno:

1) Glavnom projektu br. 24-06/14

2) Troškovnicima i Tehničkoj specifikaciji

Predmetne radove potrebno je izvesti u skladu s odredbama Zakona o gradnji (NN 153/13) i Zakon o poslovima i djelatnostima prostornog uređenja i gradnje (NN 78/15), pravilima struke, tehničkim uputama i rješenjima priložene dokumentacije ovoj Dokumentaciji za nadmetanje, posebnim zahtjevima Naručitelja i ostalim važećim hrvatskim normama i pravilima struke.

Radovi se sastoje od: izvođenja građevinskih radova, završnog uređenja i testiranja funkcionalnosti i izdržljivosti građevine - sve opisano u sklopu ove Dokumentacije za nadmetanje i priloga.

1. **Opis i oznaka grupa predmeta nabave**

Predmet nabave nije podijeljen na grupe nabave.

Ponuditelj može podnijeti samo jednu ponudu. U ponudi moraju biti ponuđene sve stavke na način kako je to definirano u troškovniku. Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja, bit će odbijene sve njegove ponude, kao i ponude u kojima je član zajednice ponuditelja.

* 1. **Procijenjena vrijednost**

Procijenjena vrijednost nabave je 3.245.637,34 kn bez PDV-a.

* 1. **Količina predmeta nabave**

Količina predmeta nabave je definirana u troškovniku koji se nalazi u Dodatku II ove Dokumentacije za nadmetanje. Količina je točna.

* 1. **Mjesto izvođenja radova**

Radovi se izvode na lokaciji:Velika Gorica Sisačka ulica 45, k.č.br.5332, k.o. Velika Gorica.

* 1. **Početak i rok za izvođenje radova**

Radovi će započeti s datumom potpisa ugovora s odabranim Izvođačem. Rok za izvođenje radova bit će određen Ugovorom koji će se sklopiti s najpovoljnijim ponuditeljem, a maksimalan rok za izvođenje radova iznosi 160 dana.

Smatrat će se da je posao uredno izveden nakon što se potpiše primopredajni zapisnik.

U slučaju kašnjenja ili neurednog ispunjenja obveze, Naručitelj je ovlašten na naplatu ugovorne kazne za svaki dan kašnjenja u iznosu od 2‰ (dva promila) ugovorene cijene, pri čemu ukupni iznos ugovorne kazne ne može biti veći od 10 posto ugovorene cijene.

1. **RAZLOZI ISKLJUČENJA PONUDITELJA**

Dokumenti za dokazivanje nepostojanja razloga za isključenje moraju biti na hrvatskom jeziku i latiničnom pismu. Ukoliko je dokument na stranom jeziku, uz prilaganje dokumenata na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

U slučaju gdje dio ugovora o javnoj nabavi ponuditelj daje u podugovor jednom ili više podizvoditelja, okolnosti isključenja utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

* 1. Naručitelj će isključiti ponuditelja iz postupka ukoliko:
  2. Je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
  3. Nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
  4. Je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije
  5. Je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
  6. Ako je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način;
  7. Ako se sukob interesa ne može isključiti izuzimanjem predstavnika Naručitelja iz Odbora za nabavu

Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini ponuditelja neprikladnom i nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja

3.2. U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja

3.3. U slučaju da gospodarski subjekt namjerava dio ugovora o javnoj nabavi dati u podugovor jednom ili više podizvoditelja, gore navedene okolnosti utvrđuju se za sve podizvoditelje.

3.4.Nepostojanje razloga za isključenje iz točke 3.1. ove Dokumentacije ponuditelj će dokazati potpisanom izjavom koju dostavlja unutar ponude. Prijedlog navedene izjave čini prilog III Dokumentacije za nadmetanje.

3.5. Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točci 3.1 ako se takvi dokumenti izdaju u zemlji sjedišta gospodarskog subjekta te ih on može ishoditi. U slučaju zajednice ponuditelja, Naručitelj može tražiti od svih članova zajednice da pojedinačno dokažu nepostojanje razloga isključenja. Kandidatu ili ponuditelju je dopušteno dostavljanje dokaza u izvorniku, u ovjerenoj ili neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik.

**4. UVJETI I DOKAZI KVALIFIKACIJE PONUDITELJA:**

Ponuditelj, odnosno zajednica ponuditelja, dužan je u svojoj ponudi priložiti dokumente kojima dokazuje svoju pravnu i poslovnu sposobnost, financijsku te tehničku i stručnu sposobnost. Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici. Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ukoliko je ponuditelj registriran van Republike Hrvatske ili je dokument za dokazivanje sposobnosti na stranom jeziku, uz prilaganje dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

**4.1. Pravna i poslovna sposobnost**

4.1.1. Upis u sudski obrtni, strukovni ili drugi odgovarajući registar

Ponuditelj mora dokazati da je u sudskom, obrtnom, strukturnom ili drugom odgovarajućem registru države sjedišta registriran za obavljanje djelatnosti u svezi s predmetom nabave te u tu svrhu dostaviti odgovarajući izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta ili ukoliko se navedeni dokument ne izdaje u državi sjedišta gospodarskog subjekta, Izjavu s ovjerom potpisa kod nadležnog tijela.

Izvod, odnosno izjava ne smiju biti stariji od tri (3) mjeseca, računajući od dana početka postupka javne nabave.

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke. U slučaju podizvoditelja, svi podizvoditelji su obvezni dokazati svoju sposobnost iz ove točke.

4.1.2. Ovlaštenje, suglasnost i slično koji su gospodarskom subjektu potrebni u zemlji sjedišta za obavljanje djelatnosti povezane s predmetom nabave

Strani gospodarski subjekti koji ne posjeduju ovlaštenje za trajno obavljanje djelatnosti građenja u Republici Hrvatskoj, obvezni su u sklopu ponude, osim dokaza o upisu u sudski, obrtni, strukovni ili drugi odgovarajući registar države sjedišta gospodarskog subjekta, dostaviti i izjavu kojom izjavljuju da su prema propisima države sjedišta ovlašteni obavljati poslove građenja koji su predmet nadmetanja te da će u slučaju da njihova ponuda bude odabrana kao najpovoljnija Ministarstvu graditeljstva i prostornoga uređenja Republike Hrvatske u pisanom obliku dostaviti izjavu kojom obavještavaju nadležno ministarstvo o obavljanju djelatnosti prostornog uređenja i gradnje u Republici Hrvatskoj na privremenoj i povremenoj osnovi prema odredbama članka 69. Zakona o poslovima i djelatnostima prostornog uređenja i gradnje (Narodne novine, broj 78/15).

**4.2 Financijska sposobnost**

Minimalnu razinu financijske sposobnosti zadovoljiti će ponuditelj čiji je minimalni godišnji prihod u nazad tri godine pojedinačno ( 2015., 2014. i 2013. godina ) najmanje u dvostrukom iznosu procijenjene vrijednosti nabave. Navedeno se dokazuje potpisanom izjavom koja čini Dodatak VI ove Dokumentacije. Naručitelj zadržava pravo da do trenutka potpisa ugovora zatraži od odabranog ponuditelja Račun dobiti i gubitka i/ili Bilancu za navedene godine kako bi utvrdio ispravnost izjave.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku financijsku sposobnost.

Gospodarski subjekt može se, po potrebi za određene ugovore, osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, gospodarski subjekt mora dokazati Naručitelju da će imati na raspolaganju nužne resurse, primjerice prihvaćanjem obveze drugih subjekata u tu svrhu.

**4.3 Tehnička i stručna sposobnost**

**4.3.1. Popis ugovora o izvođenju radova**

U svrhu zadovoljenja minimalne razine tehničke i stručne sposobnosti ponuditelj mora dokazati da je u godini u kojoj je započeo postupak javne nabave, a do dana početka postupka javne nabave, i tijekom 3 godine koje prethode toj godini,uredno izvršio najmanje jedan ugovor koji je isti ili sličan predmetu nabave, a pri čemu njegov iznos mora biti najmanje u iznosu procijenjene vrijednosti nabave.

Ponuditelj mora u svrhu dokazivanja izvršenja barem jednog ugovora koji je isti ili sličan predmetu nabave podnijeti popis ugovora o izvršenim radovima.

Popis kao dokaz o urednom izvršenju mora sadržavati vrijednost radova (bez PDV-a), datum i mjesto izvršenih radova te naziv druge ugovorne strane. Ako je druga ugovorna strana Naručitelj u smislu važećeg Zakona o javnoj nabavi, popis sadrži ili mu se kao dokaz prilaže potvrda izdana ili potpisana od Naručitelja. Ako je druga ugovorna strana privatni subjekt, popis sadrži ili mu se kao dokaz prilaže njegova potvrda, a u nedostatku iste, vrijedi izjava ponuditelja uz dokaz da je potvrda zatražena.

**4.3.2 Obrazovne i stručne kvalifikacije izvođača radova i/ili osoba njegova voditeljskog kadra odnosno osobe ili osoba odgovornih za izvođenje radova**

Ponuditelj za potrebe dokazivanja obrazovnih i stručnih kvalifikacija treba u sklopu ponude dostaviti Izjavu kojom potvrđuje:

Da raspolaže s minimalno 1 osobom koja zadovoljava uvjete za ovlaštenog voditelja građenja i/ili ovlaštenog voditelja radova sukladno čl.24. do 28. Zakona o poslovima i djelatnostima prostornog uređenja i gradnje (NN; broj 78/2015)

Ispunjava uvjete iz čl. 30. Zakona o poslovima i djelatnostima prostornog uređenja i gradnje (NN; broj 78/2015)

**4.3.3. Izjava o prosječnom godišnjem broju radnika izvođača radova i broju voditeljskog osoblja u posljednje tri godine (2013., 2014., 2015.)**

Ponuditelj mora dokazati da zapošljava najmanje 20 zaposlenika od kojih najmanje 1 zaposlenik ispunjava uvjete inženjera gradilišta iz članka 26. stavka 2. Zakon o poslovima i djelatnostima prostornog uređenja i gradnje (NN 78/15). Isto se dokazuje izjavom zakonom ovlaštenog predstavnika gospodarskog subjekta. Izjava se daje u slobodnoj formi.

Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

1. **PONUDA**
   1. **Sadržaj ponude:**
2. Ispravno i u potpunosti popunjen Ponudbeni list (Dodatak I)
3. Ispravno i u potpunosti popunjen Troškovnik (Dodatak II)
4. Jamstvo za ozbiljnost ponude u izvorniku i neovjerenoj preslici
5. Potpisanu izjavu kojom ponuditelj dokazuje da ne postoje razlozi isključenja iz točke 3.1 (Dodatak III)
6. Dokaze sposobnosti iz točke 4. ove Dokumentacije za nadmetanje koji se odnose na pravnu i poslovnu, financijsku te tehničku i stručnu sposobnost ponuditelja
7. Potpisanu Izjavu o roku ispunjenja radova (Dodatak V)
8. Ponuda može sadržavati kataloge, brošure, tehničku dokumentaciju i slično ukoliko ponuditelj smatra da su potrebni
   1. **Izrada ponude**

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u jednom izvorniku (označiti sa „izvornik“) i 1 kopiji (označiti sa „kopija“) Uz ponudu u papirnatom obliku, može se dostaviti i ponuda na CD/DVD R ili drugom mediju. U tom slučaju relevantna će biti ponuda dostavljena u papirnatom obliku.

Od dana objave Dokumentacije za nadmetanje i Obavijesti o nabavi, Naručitelj osigurava pristup Dokumentaciji za nadmetanje i pratećim dokumentima elektroničkim putem na internetskim stranicama Naručitelja: <http://www.arbanas.mazda.hr> i na web stranici: <http://www.strukturnifondovi.hr>

Ponuda se izrađuje na način da čini cjelinu. Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova ponuda sastoji. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma biti potvrđeni potpisom ponuditelja.

Pri izradi ponude ponuditelj se mora pridržavati zahtjeva i uvjeta iz Dokumentacije za nadmetanje te ne smije mijenjati i nadopunjavati tekst. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Dokumente tražene u ovoj dokumentaciji za nadmetanje, osim dokumenata koje ponuditelji dostavljaju na poziv Naručitelja prije potpisa ugovora i jamstva za ozbiljnost ponude, ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

Ponuda mora biti izrađena na hrvatskom jeziku i latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik.

Ponuda koja je suprotna odredbama ove dokumentacije za nadmetanje i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

* 1. **Način dostave ponude**

Ponuda se u zatvorenoj omotnici dostavlja do 07.09.2016. u 10:00 sati, na adresu Naručitelja navedenu u Dokumentaciji:

Naručitelj: Auto Arbanas d.o.o.

Adresa: Sisačka 45, 10410 Velika Gorica

Evidencijski broj nabave: 01/2016

Predmet nabave:Nabava radova

Uz napomenu - „NE OTVARAJ“

Na poleđini:

**<** *Naziv i adresa ponuditelja***>**

Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Ponude i dokumentacija priložena uz ponude (osim jamstva za ozbiljnost ponude) ne vraćaju se ponuditeljima.

* 1. **Alternativne** **ponude**

Alternativne ponude nisu dopuštene.

* 1. **Izmjena ponude i povlačenje ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

* 1. **Cijena ponude**

Cijena ponude izražava se u kunama te mora u sebi sadržavati sve troškove i popuste. Jedinične cijene iz ponude su nepromjenjive tijekom trajanja ugovora o nabavi.

U cijenu ponude bez poreza na dodanu vrijednost moraju biti uračunati svi troškovi i popusti (npr. sve građevinske strojeve, radnike, kontrolu kvalitete, materijala i rada (sve ateste), montažu, osiguranje, dobit, poreze i davanja, te potrebne radnje, troškove organizacije i mjere koje nalažu važeći Zakon o prostornom uređenju, Zakon o gradnji, Zakon o zaštiti na radu i Zakon o zaštiti od požara).

Cijenu ponude ponuditelj iskazuje u Ponudbenom listu i posebno po stavkama u Troškovniku po jedinici mjere i ukupnu cijenu stavke te cijenu ponude bez poreza na dodanu vrijednost (zbroj svih ukupnih cijeni stavke). Ako je cijena određene stavke u Troškovniku iskazana u nekoj drugoj stavci tada se za stavku za koju se ne iskazuje cijena upisuje 0,00 Kn. Ponuditelj mora ispuniti sve tražene stavke iz Troškovnika.

Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

Kod troškovničkih stavki kod kojih je naveden proizvođač/marka/tip opreme ili uređaja dozvoljeno je ponuditi jednakovrijednu robu (npr. oprema, uređaji). Jednakovrijedna roba nudi se na način da se u prostor ispod postojeće stavke Troškovnika upiše naziv jednakovrijednog proizvoda. Naručitelj neće odbiti ponudu Ponuditelja koji u svojoj ponudi na zadovoljavajući način, bilo kojim prikladnim sredstvom, dokaže da rješenja koja predlaže na jednakovrijedan način zadovoljavaju zahtjeve određene Tehničkim specifikacijama. Ponuditelj mora podnijeti dokaz jednakovrijednosti.

Oprema ili uređaji, koji su u ovoj Dokumentaciji za nadmetanje navedeni kao primjeri, smatraju se ponuđenima ako Ponuditelj ne navede nikakve druge proizvode na za to predviđenom mjestu Troškovnika predmeta nabave.

Ugovorne strane ugovaraju nepromjenjivost jediničnih cijena navedenih i upisanih u Troškovniku, te obračun po stvarno izvršenim količinama i opsegu posla ovjerenim od strane nadzornog inženjera Naručitelja u građevinskoj knjizi.

* 1. **Rok valjanosti ponude**

Ponuda mora biti valjana minimalno 60 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

1. **KRITERIJ ODABIRA**

Kriterij odabira je najbolji omjer cijene i kvalitete.

U slučaju da su dvije ili više ponuda jednako rangirane prema kriteriju odabira, Naručitelj će odabrati onu ponudu koja ima nižu cijenu.

Kriteriji za ocjenjivanje ponuda su slijedeći:

* Kvaliteta ponude – 60%
* Cijena – 40%

Naručitelj kao kriterij bodovanja kvalitete određuje rok izvršenja Ugovora pri čemu je maksimalni rok za izvršenje ugovora 160 dana.

Način izračuna kriterija:

* Kriterij kvalitete ponude = rok izvršenja ugovora
* Kriterij cijene = najniža ponuđena cijena / cijena iz ponude x 40

Bodovi za ponuđeni rok izvršenja dodjeljivat će se u skladu s sljedećom skalom:

1. Vrijeme izvršenja radova u roku od 100-120 dana: 60 bodova
2. Vrijeme izvršenja radova u roku od 121-140 dana: 40 bodova
3. Vrijeme izvršenja radova u roku od 141-160 dana: 20 bodova

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja.

Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima. U slučaju istog broja bodova najpovoljnijom će se smatrati ona ponuda koja ima nižu cijenu.

1. **ZAPRIMANJE I OTVARANJA PONUDA**

Ponuda, bez obzira na način dostave, mora biti zaprimljena od strane Naručitelja, na adresi iz točke 5.3. ove Dokumentacije, najkasnije do 07.09.2016. godine do 10:00 sati.

Sve ponude koje naručitelj primi nakon isteka roka za dostavu ponuda označit će se kao zakašnjelo pristigle i bit će neotvorene vraćene ponuditelju.



1. **PREGLED I OCJENA PONUDE**

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* + - ponudu koja je stigla nakon roka za dostavu,
    - ponudu koja je na drugom jeziku nego je navedeno u OoN i Dokumentaciji za nadmetanje,
    - ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
    - ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
    - ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
    - ponudu koja je suprotna odredbama Dokumentacije za nadmetanje,
    - ponudu u kojoj cijena nije iskazana u apsolutnom iznosu,
    - ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
    - ponudu koja ne ispunjava obvezne tehničke specifikacije određene u Dokumentaciji za nadmetanje,
    - ponudu za koju ponuditelj nije pisanim putem prihvatio ispravak računske pogreške,
    - ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
    - ponudu koja sadrži štetne odredbe.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. U slučaju jednakog broja bodova dvije ili više ponuda, Naručitelj će odabrati ponudu s nižom cijenom.

Naručitelj će sastaviti Zapisnik o pregledu i ocjeni ponuda te će sve ponuditelje bez odgode obavijestiti o konačnom odabiru izvođača radova, i to slanjem Odluke o odabiru najbolje ponude ili Odluke o poništenju svim ponuditeljima.

Naručitelj će poništiti postupak nabave ako :

- nije pristigla niti jedna ponuda;

- nije zaprimio niti jednu valjanu ponudu

Naručitelj može poništiti postupak ako:

* + - je cijena najpovoljnije ponude veća od osiguranih sredstava
    - se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora
    - su nastale značajne nove okolnosti vezane uz projekt za koji se provodi nabava

U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

* 1. **Rok za donošenje Odluke o odabiru**

Naručitelj će Odluku o odabiru ili Odluku o poništenju donijeti i poslati u roku od 20 dana od isteka roka za podnošenje ponuda.

1. **OSTALE ODREDBE**
   1. **Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

* 1. **Podizvoditelji**

Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

- predmet, količinu, vrijednost podugovora i postotni dio ugovora o javnoj nabavi koji se daje u podugovor.

Naručitelj neposredno plaća svakom podizvoditelju za onaj dio ugovora o javnoj nabavi koji je on izvršio.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

* 1. **Jamstva**

1. Jamstvo za ozbiljnost ponude:

Ponuditelj je obvezan u ponudi dostaviti jamstvo za ozbiljnost ponude u obliku solemizirane bjanko zadužnice u iznosu od 160.000,00 kn u obliku bankarske garancije. U bankarskoj garanciji mora biti navedeno sljedeće:

* da je korisnik garancije Auto Arbanas d.o.o.
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 160.000,00 kn u slučaju odustajanja ponuditelja od ponude u roku njezine valjanosti, dostavljanja neistinitih podataka, nedostavljanja izvornika ili ovjerenih preslika dokumenata po pozivu Naručitelja, odbijanja potpisivanja ugovora o javnoj nabavi ili nedostavljanja jamstva za uredno ispunjenje ugovora.

Rok valjanosti bankarske garancije mora biti najmanje do isteka roka valjanosti ponude.

Svaki nedostatak tražene bankarske garancije u iznosu, roku i gore navedenim odredbama, smatrat će se neotklonjivim nedostatkom te će ponuda s tako priloženom bankarskom garancijom biti odbijena.

Jamstvo za ozbiljnost ponude dostavlja se u izvorniku i u neovjerenoj preslici. Izvornik se dostavlja u zatvorenoj plastičnoj foliji i čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika. Ako jamstvo za ozbiljnost ponude ne bude naplaćeno naručitelj će ga vratiti ponuditelju neposredno nakon završetka postupka javne nabave.

1. Jamstvo za dobro izvršenje ugovora

Odabrani ponuditelj je obvezan u roku od 10 dana od potpisa Ugovora o javnoj nabavi dostaviti Naručitelju jamstvo za uredno ispunjenje ugovora, u obliku bjanko zadužnice u visini od 5% (pet posto) od vrijednosti ugovorenih radova. Jamstvo za uredno ispunjenje ugovora vraća se izvođaču po dostavi jamstva za kvalitetu izvedenih radova.

Bankarska garancija bit će naplaćena u slučaju povrede ugovornih obveza od strane odabranog ponuditelja. Jamstvo za uredno ispunjenje Ugovora bit će vraćeno u roku od 10 dana od dana zaprimanja jamstva za kvalitetu izvedenih radova odnosno 10 dana od primopredaje radova.

c) Jamstvo za kvalitetu izvedenih radova

- u roku od 15 kalendarskih dana od dana primopredaje ugovorenih radova (nakon uspješnog tehničkog pregleda), a prilikom ispostave konačne situacije predati jamstvo za kvalitetu izvedenih radova u obliku bjanko zadužnice. Jamstvo će iznositi 10 % izvedenih radova. Jamstvo će glasiti na Auto Arbanas d.o.o.. Jamstvo će imati rok valjanosti 2 godine za ugrađeni materijal i opremu, a 10 godina za konstrukciju od dana primopredaje ugovorenih radova (nakon uspješnog tehničkog pregleda).

* 1. **Predstavka**

Svaki ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja NOJN-a zbog kojeg je:

- neopravdano isključen iz postupka nabave,

- njegova ponuda neopravdano odbijena, ili

- evaluacija ponude protivna uvjetima i kriterijima dokumentacije za nadmetanje.

Predstavka se podnosi u roku 8 dana od dana primitka Odluke o odabiru ili Odluke o poništenju na adresu Posredničkog tijela razine 2 (dalje u tekstu PT2):

HAMAG-BICRO Hrvatska agencija za malo gospodarstvo, inovacije i investicije, Ksaver 208, 10 000 Zagreb,

Preslika predstavke mora se dostaviti i NOJN-u.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi, ali ako NOJN smatra da je predstavka osnovana i u slučaju da ugovor još nije sklopljen, može ispraviti nepravilnosti i donijeti novu odluku, a o čemu izvješćuje PT2.

PT2 razmatra predstavku u okviru provjere zahtjeva za nadoknadom sredstava te može zatražiti dodatne informacije od podnositelja predstavke i NOJN-a. Ako PT2 utvrdi da je predstavka osnovana, obavještava podnositelja predstavke o utvrđenom te ga upućuje na sudsku zaštitu.

Podnositelj predstavke koji je pretrpio štetu zbog povreda ovoga Priloga ima mogućnost naknade štete pred nadležnim sudom prema općim propisima o naknadi štete.

* 1. **Rok, način i uvjeti plaćanja**

Plaćanje će se izvršiti na sljedeći način:

Obračun izvedenih radova vrši se putem mjesečnih privremenih situacija i okončanom situacijom, unošenjem količina iz ovjerene građevinske knjige i primjenom ugovorenih cijena, odnosno po jediničnim cijenama iz ponudbenog troškovnika.

Plaćanje će se vršiti u roku od 7 dana po ovjeri privremenih situacija, odnosno 15 dana po završetku svih ugovorenih radova i uspješno izvršene primopredaje i ovjere okončane situacije.

Nesporni dio privremene odnosno okončane situacije mora biti ovjeren od strane nadzora Naručitelja u roku od 7 dana od datuma dostave od strane Izvoditelja.

U Velikoj Gorici, 17.08.2016. godine

DODACI

Dodatak I - Ponudbeni list

Dodatak II – Troškovnik i Tehničke specifikacije

Dodatak III - Izjava o nekažnjavanju

Dodatak IV - Popis ugovora o izvršenju radova

Dodatak V - Izjava o roku ispunjenja i trajanju jamstva za kvalitetu izvedenih radova

**DODATAK I**

**PONUDBENI LIST**

Broj ponude: Datum ponude:

|  |  |  |  |
| --- | --- | --- | --- |
| **Podaci o ponuditelju** | | | |
| Naziv i sjedište: |  | | |
| OIB\*: |  | Broj računa (IBAN) i naziv banke |  |
| Adresa za  dostavu pošte |  | Adresa e-pošte |  |
| Telefon |  | Telefax |  |
| Ponuditelj je u sustavu  PDV-a | DA NE *(zaokružiti)* | | |
| Zajednica ponuditelja | DA NE  *(zaokružiti)\*\** | | |
| Sudjelovanje podizvoditelja | DA NE *(zaokružiti)\*\*\** | | |
| Kontakt osoba ponuditelja  *(ime i prezime, funkcija)* |  | | |
| Članovi zajednice ponuditelja: | | | |
| Naziv i sjedište,  Adresa: |  | | |
| Naziv i sjedište,  Adresa: |  | | |
| Član zajednice ponuditelja ovlašten za komunikaciju s Naručiteljem: |  | | |
| **Podaci o ponudi** | | | |
| Cijena ponude bez PDV-a | | |  |
| Iznos poreza na dodanu vrijednost | | |  |
| Cijena ponude s PDV-om | | |  |
| Rok valjanosti ponude *(upisati broj dana)* \_\_\_\_\_\_\_\_\_ dana od isteka roka za dostavu ponuda | | | |

*Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

**ZA PONUDITELJA:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

**Potpis ovlaštene osobe** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* ili nacionalni identifikacijski broj prema zemlji sjedišta gospodarskog subjekta, ako je primjenjivo*

*\*\* u slučaju zajednice ponuditelja, obavezno ispuniti prilog I.a ponudbenom listu*

*\*\*\* u slučaju sudjelovanja podizvoditelja, obavezno ispuniti prilog I.b ponudbenom listu*

**Prilog I.a Ponudbenom listu – Podaci o članovima zajednice ponuditelja**

*(Popunjava se samo ako se dostavlja zajednička ponuda)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Podaci o članu zajednice ponuditelja:** | | | | | | | | |
| **Naziv ili tvrtku, sjedište,**  **Adresa** |  | | | | | | | |
| **OIB\*:** |  | **Broj računa:** | | | |  | | |
| **Adresa za dostavu pošte:** |  | | | | | | | |
| **Adresa e-pošte:** |  | **Telefon:** | |  | | **Telefaks:** | |  |
| **Član ZP je u sustavu PDV-a** | **DA NE** *(zaokružiti)* | | | | | | | |
| **Kontakt osoba člana ZP** (ime i prezime, funkcija): |  | | | | | | | |
| **Dio ugovora o nabavi koji će izvršiti član zajednice ponuditelja:** | | | | | | | | |
| Predmet (naziv stavke troškovnika) | | | Redni broj stavke troškovnika | | Količina | | Ukupna cijena stavke | |
|  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| **UKUPNA VRIJEDNOST UGOVORA O JAVNOJ NABAVI KOJU ĆE IZVRŠITI ČLAN ZAJEDNICE PONUDITELJA (BEZ PDV-a):** | | | | | | |  | |
| **POSTOTNI UDIO UGOVORA O JAVNOJ NABAVI KOJI ĆE IZVRŠITI ČLAN ZAJEDNICE PONUDITELJA (U %):** | | | | | | |  | |

**Za člana zajednice ponuditelja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

**Potpis ovlaštene osobe** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*ili nacionalni identifikacijski broj prema zemlji sjedišta gospodarskog subjekta, ako je primjenjivo*

**Prilog I.b Ponudbenom listu – Podaci o podizvoditelju/ima**

*(Popunjava se samo ako se dio ugovora o javnoj nabavi daje u podugovor)*

|  |  |  |  |
| --- | --- | --- | --- |
| **Podaci o dijelu ugovora o javnoj nabavi koji se ustupa podizvoditelju/ima – opći dio:** | | | |
| **Naziv ili tvrtku, sjedište,**  **Adresa** |  | | |
| **OIB\*:** |  | **Broj računa podizvoditelja:** |  |
| **Podaci o dijelu ugovora o nabavi koji se ustupa podizvoditelju/ima - predmet:** | | | |
| |  |  |  |  | | --- | --- | --- | --- | | Predmet (naziv stavke troškovnika) | Redni broj stavke troškovnika | Količina | Ukupna cijena stavke | |  |  |  |  | |  |  |  |  | |  |  |  |  | |  |  |  |  | | **UKUPNA VRIJEDNOST UGOVORA O JAVNOJ NABAVI KOJU ĆE IZVRŠITI PODIZVODITELJ (BEZ PDV-a):** | | |  | | **POSTOTNI UDIO UGOVORA O JAVNOJ NABAVI KOJI ĆE IZVRŠITI PODIZVODITELJ (U %):** | | |  | | | | |

**Ime i prezime ovlaštene osobe podizvoditelja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

**Potpis ovlaštene osobe podizvoditelja i pečat:** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*ili nacionalni identifikacijski broj prema zemlji sjedišta gospodarskog subjekta, ako je primjenjivo*

*\*\*U slučaju da ponuditelj želi angažirati više podizvoditelja, tablicu je potrebno ispuniti za svakog od njih*

**DODATAK II**

**TROŠKOVNIK**

Troškovnik je sastavni dio ove Dokumentacije za nadmetanje te se isti nalazi u privitku.

**DODATAK III**

**IZJAVA PONUDITELJA**

Radi dokazivanja nepostojanja situacija opisanih točkom 3.1. Dokumentacije za nadmetanje, a koje bi mogle dovesti do isključenja ponuditelja iz postupka javne nabave, dajem

I Z J A V U

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) (adresa stanovanja)

OIB:\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao po zakonu ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem da:

1.gospodarski subjekt niti osoba ovlaštena za njegovo zakonsko zastupanje nisu pravomoćno osuđeni za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,

2.smo ispunili obvezu plaćanja dospjelih poreznih obveza i obveza za mirovinsko i zdravstveno osiguranje;

3. se nismo lažno predstavili ili pružili neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije

4.gospodarski subjekt nije u stečaju, insolventan ili u postupku likvidacije, njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti te nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

5. u posljednje dvije godine do početka postupka nabave učinio težak profesionalni propust koji NOJN može dokazati na bilo koji način.

U \_\_\_\_\_\_\_\_\_\_\_\_\_\_, \_\_\_\_\_ 2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

**DODATAK IV**

**POPIS UGOVORA O IZVEDENIM RADOVIMA**

|  |  |  |  |  |
| --- | --- | --- | --- | --- |
| **RB** | **NAZIV DRUGE UGOVORNE STRANE** | **PREDMET UGOVORA** | **VRIJEDNOST IZVRŠENIH RADOVA (kn)** | **DATUM/MJESTO IZVOĐENJA RADOVA (od-do)** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |

U \_\_\_\_\_\_\_\_\_\_\_\_\_\_, \_\_\_\_\_ 2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

MP:

Napomena: Popis ugovora mora biti popraćen:

a) potvrdom o urednom izvršenju usluga izdanoj ili potpisanoj od naručitelja, ako je druga ugovorna strana naručitelj u smislu ZJN ili

b) potvrdom o urednom izvršenju usluga izdanoj od privatnog subjekta ili

c) u nedostatku dokumenta pod b) izjavom gospodarskog subjekta o urednom izvršenju usluga uz dokaz da je potvrda zatražena.

Potvrda sadržava navod o vrijednosti izvršenih radova, datumu i mjestu izvođenja radova te navod jesu li radovi izvedeni u skladu s pravilima struke i uredno izvršeni

**DODATAK V**

**IZJAVA O ROKU ISPUNJENJA I TRAJANJU JAMSTVA ZA KVALITETU IZVEDENIH RADOVA**

kojom ja \_\_\_\_\_\_\_\_\_\_\_\_\_\_\_\_\_(ime i prezime), iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(adresa stanovanja)

OIB:\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao po zakonu ovlaštena osoba za zastupanje gospodarskog subjekta/ponuditelja odnosno zajednice ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem

da će ponuditelj, ukoliko bude izabran kao najpovoljniji, radove predviđene Dokumentacijom za nadmetanje izvesti najkasnije u roku od \_\_\_\_\_\_\_\_ dana, što će postati ugovorni rok izvođenja radova.

Navedeni rok ispunjenja izvedenih radova predstavljat će kriterij odabira te će se njegova bodovna vrijednost utvrditi sukladno točki 6. Dokumentacije za nadmetanje.

U \_\_\_\_\_\_\_\_\_\_\_\_\_\_, \_\_\_\_\_ 2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

MP:

**DODATAK VI**

**IZJAVA O GODIŠNJEM PRIHODU**

Ovime izjavljujem kako je godišnji prihod u protekle tri godine pojedinačno iznosio:

|  |  |  |  |
| --- | --- | --- | --- |
| **Financijski podaci** | **2013**  **(HRK)** | **2014**  **(HRK)** | **2015**  **(HRK)** |
| Godišnji prihod |  |  |  |

U \_\_\_\_\_\_\_\_\_\_\_\_\_\_, \_\_\_\_\_ 2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

MP: